google/wiki40b huggingface dataset:
Viggo Ree

Oppvekst og utdanning

Viggo Ree vokste opp i Åmot i Østerdalen, men flyttet i 1958 til Jeløy i Moss der han tok examen artium i 1970. Han har kunstutdannelse fra Statens håndverks- og kunstindustriskole i Oslo, hvor han var student ved grafisk avdelings boklinje og i radérklassen i perioden 1976–1980. Viggo Ree har hatt eget grafikkverksted fra 1981. 
Han bor nå i Stokke kommune i Vestfold, etter mange år i Hole kommune i Buskerud.
Viggo Ree er far til dokumentarfilmskaperen Benjamin Ree, sønn av kunstmaleren Edmund Ree fra Jeløy, sønnesønn av forfatteren Ørnulf Ree fra Jeløy og oldebarn av forfatteren Nils Kjær fra Holmestrand.

Kunstnerisk produksjon

Som kunstner arbeider Ree stort sett med akvarellmaleri, kobbergrafikk og tusjtegning.
Han har hatt grafikkoppdrag for Den norske Bokklubben.   Fra 1995 har han hvert år levert akvareller av jerv til Den Norske Friluftslivprisen. Verk utført av ham er innkjøpt av blant annet Nasjonalgalleriet og Norsk kulturråd. Ree har deltatt noen ganger på Høstutstillingen

Frimerkeutforming

Ree er kunstneren bak 10 av 12 norske frimerker i serien «Norske fugler» i årene 1980-83, og 1985-års julefrimerker med motiv av dompaper. I 2015 var han igjen mannen bak to frimerker med fuglemotiv, og denne gangen var det blåmeisen og toppmeisen som kom på trykk.
Tilbud og etterspørsel

Tilbud og etterspørsel beskriver innen økonomifaget relasjonene mellom potensielle selgere og kjøpere av et økonomisk gode i et marked med fullkommen konkurranse. Teorien om prisdannelsen i markeder er en sentral del av mikroøkonomisk teori.
Klassiske økonomer som Adam Smith beskriver tilbud og etterspørsel som avgjørende for markedsprisen til en vare, mens varens reelle verdi (naturlige pris) er bestemt av produksjonskostnadene.
Marginalistiske økonomer som Stanley Jevons så på nytteverdien som avgjørende for varens verdi, og mente at denne lot seg fastslå gjennom å finne likevektsprisen når tilbud og etterspørsel var i balanse.
Alfred Marshall forente disse perspektivene i nyklassisk økonomi, som et forsøk på å forklare og forutse forandringer i prisdannelsen i markedsøkonomien. Her bestemmer tilbud og etterspørsel den kortsiktige prisdannelsen, mens produksjonskostnaden bestemmer den langsiktige prisdannelsen.
Aunt Mary

Aunt Mary er et norsk rockeband fra Fredrikstad som startet i 1969. Gruppa besto opprinnelig av Bjørn Kristiansen på gitar og vokal, Jan Groth på orgel og vokal, Svein Gundersen på bass og vokal, og Ketil Stensvik på trommer. Andre musikere som var innom var Per Ivar Fure på fløyte, munnspill og saksofon og Bengt Jenssen på keyboard. Bandet ble oppløst i 1973, men har hatt flere konserter fra 1978 og utover, blant annet på Verdensspeilet i Fredrikstad 28. januar 2011. Pr. 2018 er Morten Fredheim ny vokalist.
Dysphanochila

Utbredelse

Arten lever i delstaten Western Australia.
Is There Anybody Out There? The Wall Live 1980–81

Krediteringer

Dette er en ufullstendig liste over krediteringer på albumet.
Pali (distrikt)

Demografi

Ved folketellingen i 2011 var det 2 038 533 innbyggere i distriktet, mot 1 820 251 i 2001. Den urbane befolkningen utgjør 22,56 % av befolkningen.
Barn i alderen 0 til 6 år utgjorde 14,37 % i 2011 mot 18,56 % i 2001. Antallet jenter i den alderen per tusen gutter er 895 i 2011 mot 925 i 2001.
Norsk Forbund for Utviklingshemmede

Norsk Forbund for Utviklingshemmede (NFU) er en interesseorganisasjon for personer med utviklingshemming. NFU ble stiftet i 1967.
NFU er en pådriver for å bedre levekårene for mennesker med utviklingshemming, høringsinstans i alle saker som berører mennesker med utviklingshemming. NFU driver også bistandsarbeid i Afrika, Asia og Øst-Europa.
NFU har omtrent 8.000 medlemmer, fordelt på 19 fylkeslag og 240 lokallag.
Barbicornis basilis

Utseende

En liten til middelsstor (vingespenn ca. 30 millimeter), svart sommerfugl, bakvingen er trukket ut til en lang, rett stjert. Arten er noe variabel i fargen – vingespissen kan være hvit, og det kan være et rødt tverrbånd på forvingen eller på begge vingepar.

Utbredelse

Arten er utbredt i Brasil og Paraguay.
Scandinavia 5

Scandinavia 5 er et musikkalbum utgitt av Scandinavia i 1994.
Anton LaVey

Inspirasjon

Anton LaVey var sterkt inspirert av tidligere forfattere, filosofer og/eller okkultister som bl.a. Aleister Crowley, Henry Louis Mencken, Niccolò Machiavelli, Friedrich Nietzsche, Ragnar Redbeard, Jack London og Ayn Rand.
Fylkesvei 6978

Fylkesvei 6978 (Fv6978) i Trøndelag går mellom Sem og Sunnan i Steinkjer kommune. Veien er 5,1 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 277 (Nord-Trøndelag).
Snapshot (datalagring)

Innenfor informatikk er et snapshot tilstanden til et datasystem på et bestemt tidspunkt. Begrepet blir brukt som en analogi til fotografiet. Det kan referere til en aktuell kopi av tilstanden til et system eller til en kapablititet som besørges av visse systemer.
Fredsskipene

«Fredsskipene» er et lyd- og lyskunstverk av Päivi Laakso på Fredriksvern Verft. Verket er en installasjon av objet trouvé bestående av fire gamle trebåter. Båtene er plassert på beddingen på Fredriksvern, der hvor skip før i tiden ble bygget. Tittelen «Fredsskipene» henspiller på krigsskipet «Friderichsværn» som ble bygget på verftet og sto ferdig til 1814. Dette skipet var aldri i aktiv krigstjeneste, men deltok blant annet på internasjonale, fredelige oppdrag i Middelhavet.
Båtene er plassert oppreist og alle har kjølen vendt mot havet. Den største båten er 19 fot og den minste 8 fot høy. Denne minste båten er dekket med en marmorplate fra Fauske med korsformet sprekk. 
Hver båt har installert lyd og lys. Merete Mongstad har stått for lydinstallasjonen, hvor Christian Fasting leser dikt og synger. Kurt Hermansen for lysinstallasjonen, som består av dioder.  
I materialet om kunstverket og avisartikler, står det henvisning til stjernebildet Tvillingene. Det var opprinnelig ment at en av båtenes lysinstallasjon skulle fremvise dette, men det ble endret før montage og ingen av lysinstallasjonene fremviser noen spesielle symboler.
Verket ble åpnet 21. mai 2011, og er ment å stå i tre år, og er i sin helhet finansiert av Sparebankstiftelsen DnB NOR, mens Nasjonale Festningsverk står bak.

Trivia

Det er ikke lov å grave i bakken på beddingen, derfor står installasjonene på betongplater oppå bakken, som igjen er dekket med gress. Den største betongplaten er 3 x 3 meter.
Alle båtene har kvinnelige kallenavn, oppkalt etter viktige medhjelpere i prosjektet. Dog er den største båten, «Ella», oppkalt etter kona til Abraham som ga denne til prosjektet. De mellomste båtene kalles «Odiva» etter Odd-Ivar Paulsen, og «Geilla» er etter Geir Paulsen og Kjell-Einar Johansen.
Marmorplaten på den minste båten, kalt «Gudna» etter kunstnerens hjelper (konstruksjon, montage) Gunnar Opsett, skulle dekke hele båten. I transport sprakk den, og dette ble resultatet. Inskripsjonene på båten er skrevet på av kunstnerens 5 år gamle sønn, Lukas.
Parecharista

Utbredelse

Arten er endemisk for Madagaskar.
Gallia Lugdunensis

Gallia Lugdunensis (fransk: Gaule Lyonnaise) var en romersk provins under Romerriket i det området som i dag er en del av Frankrike, og som var en del av det galliske (keltiske) Gallia. Provinsen er navngitt etter områdets hovedstad Lugdunum (dagens Lyon), muligens romerske Europas fremste by vest for Italia, og som hadde en betydelig framstilling av keiserlig mynt. Området ble erobret av Julius Cæsar under Gallerkrigen (58–50 f.Kr.), ble en romersk provins under Augustus og varte fram til opprettelsen av det galliske riket ca 260 e.Kr. Gallia Lugdunensis var en av de tre Romerske provinser, som ble opprettet under oppdelingen av Gallia under Augustus; de to andre var Gallia Belgica i nord og Gallia Aquitania i sørvest.
Utenfor Lugdunum var Condate Altar hvor representanter for Tres Galliae, de tre gallere, møttes for å feire kulten til Roma og Augustus. Helligdommen til de tre gallere var møtested innenfor det administrative og religiøse komplekset som ble etablert av romerne på slutten av 100-tallet f.Kr. ved Lugdunum. Dets institusjoner hadde som funksjon å forene og romanisere Gallia som en keiserprovins.
Gallia Lugdunensis’ opprinnelige utstrekning var fra elvene Seine og Marne i nordøst, noe som utgjorde grensen til Gallia Belgica, til elven Garonne i sørvest, som dannet grensen med Gallia Aquitania. Provinsen omfattet også området som senere ble Paris. Under Augustus ble Gallia Lugdunensis redusert i størrelse. Andelen mellom elvene Loire og Garonne ble gitt til Gallia Aquitania, og de sentral-østlige delene ble gitt til den nye provinsen Germania Superior.
Provinsen var en keiserlig provins, bedømt viktig nok til å bli styrt av en keiserlig legat. Siden Diokletians Tetrarkiet i 296 var provinsen den fremste i et bispedømme som forvirrende nok ble kalt for Galliæ, som også de helvetiske (sveitsiske), belgiske og germanske provinsene tilhørte. Med bispedømmene Viennensis (de sørlige provinsene i Gallia), Britanniæ (De britiske øyer) og Hispaniæ (hele Den iberiske halvøy) utgjorde dette praefectura praetorio, pretorisk prefektur som også ble kalt for Galliae, underlagt keiseren i Vestromerriket.

I populærlitteraturen

Den fiktive landsbyen som ikke lot seg bli erobret i den franske tegneserien Asterix var lokalisert i Gallia Lugdunensis. Den lå ytterst på halvøya Armorica (dagens Bretagne).
Zhenglan

Zhenglan (kinesisk: 正蓝旗; pinyin: Zhènglán Qí) er et banner – et slags fylke – i forbundet Xilin Gol i den autonome region Indre Mongolia i Folkerepublikken Kina.
Befolkningen var på 78 999 innbyggere i 1999.

Samferdsel

Kinas riksvei 207 løper gjennom banneret. Denne viktige trafikkåren begynner i Xilinhot lenger nord i Indre Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Rogaland Arboret

Rogaland Arboret er et parkanlegg som ligger utenfor Sviland i Sandnes kommune i Rogaland. I arboretet finnes det mer enn 1400 forskjellige trær og busker fra en rekke land. I 1972 ble arboret etablert som stiftelse av Rogaland fylke og kommunene Gjesdal, Hå, Kleppe, Randaberg, Sandnes, Sola, Stavanger og Time. Dette skjedde etter et initiativ fra Bjørn A. Stangebye. Det var en brann i Melshei i 1970 som la 500 dekar skog i aske som gjorde etableringen av Rogaland Arboret mulig. Etter stiftelsen var etablert mottok arboretet gaver i form av penger, planter, utstyr og gratis arbeidskraft.
Det er et rikt fugleliv i parken. En av grunnene til dette er at personalet i parken fôrer fuglene om vinteren. Ved utgangen av 2007 var det registrert 119 fuglearter i parken. Blant de sjeldne artene som er observert er blant annet svartspett, furukorsnebb, nøttekråke, vannrikse og gulbrynsanger.

I 2005 mottok Rogaland Arboret Friluftsprisen "Årets gjerdeklyver 2005" som utdeles av Friluftsgruppa i Sandnes kommune.

Parken

Rhododendrondalen i anlegget har en stor samling av rhododendron fra hele verden som er svært fargerik når den blomstrer i slutten av mai og begynnelsen av juni. I bøkefeltet finnes det mange kultivarer av skogstreet bøk (Fagus sylvatica). Det finnes også et eget felt for norske trær som inneholder over 30 forskjellige arter. Etter 15 års planlegging ble det i 2005 åpnet en egen magnoliahage. Magnolia er en plante som primært dyrkes på grunn av de vakre blomstene.

I tilknytning til parken er det en kafeteria som er åpen om søndagene. I 2005 hadde parken over 50 000 besøkende.
Kuppeltelt

Et kuppeltelt eller iglotelt er en type telt som er konstruert ved at to eller flere stangbuer krysser hverandre.
Dette er ofte telt som brukes på ekspedisjoner og/eller basecamp, fordi de kan stå lenge uten tilsyn, uten å miste formen. De tåler også vekten av mye snø. De er selvstående og trenger plugger kun for å stabiliseres så de ikke blåser bort. De er svært vindstabile og noen gir også et «stille» telt i sterk vind. 
Oppsetting kan kreve litt øvelse, og tar gjerne litt mer tid enn tunneltelt. På mange settes innerteltet opp først, men på bl.a. de norske/svenske/sveitsiske modellene settes innertelt og yttertelt opp samtidig, noe som er en fordel. Mange kuppeltelt har veldig lite fortelt, og en må ha med seg utstyret inn i innerteltet, men det fins begge varianter. Vekten er gjerne litt høyere enn på tunneltelt.
Telenors forsknings- og innovasjonspris

Telenors forsknings- og innovasjonspris er en årlig pris som deles ut til personer som har bidratt til å fremheve betydning av forskning og innovasjon innen informasjons- og kommunikasjonsteknologi i Norden. Utmerkelsene omfatter en utbetaling på 250 000 norske kroner.
Prisen skiftet navn i 2007 fra Telenors forskningspris.
Lucanus laticornis

Kjennetegn

En stor (40-55 millimeter), slank, mørk hjortebille. Mandiblene hos hannen er lange og rundede. De har én stor og flere mindre tenner på innersiden, dessuten er de kløvede i spissen. De knebøyde antennene har vanligvis en seks-leddet, ganske stor vifte. Kjølene langs sidene og bakkanten er nokså lave og rundede. Beina er mørke.

Utbredelse

Arten er utbredt i det sørlige og sørvestlige Tyrkia.
Friidrett under Sommer-OL 2008 – 800 meter menn

Resultater

Alle tider vises i sekunder.

Runde 1

De innledende heatene ble avholdt den 20. august. De to første i mål i hvert heat pluss utøverne med de åtte beste tidene ellers kvalifiserte seg til semifinalene.

Semifinaler

Kvalifiseringsregel: første 2 i hvert semifinaleheat pluss de 2 raskeste tidene ellers.
Imboulou vannkraftverk

Imboulou vannkraftverk er det største vannkraftverket i Republikken Kongo, og er lokalisert i elven Lefini 14 km ovenfor stedet hvor Lefini renner sammen med Kongo-elva. Anlegget ble påbegynt omkring 2003 og stod ferdig i 2009, og yter 75 MW fordelt på 3 x 25 MW turbiner. Teknologien er kinesisk og anlegget er statlig. 
Demningen er 33 m høy i betong. Det er en 220 kV linje til hoevdstdaen Brazzaville, og årsproduksjonen anslås til 680 GWh.
Kvam i Nord-Trøndelag

Kvam er en tidligere kommune i Trøndelag, etablert i 1909. Kvam er siden 1964 en del av Steinkjer.
Kvam ble skilt ut fra Stod som egen kommune 1. januar 1909. Kommunen hadde da 1 169 innbyggere. 1. januar 1964 ble Kvam sammen med Beitstad, Egge, Ogndal, Sparbu, Steinkjer og Stod kommuner slått sammen til dagens Steinkjer kommune. Kvam hadde ved sammenslåingen 1 245 innbyggere. 
Kvam hadde et areal på 377 km². Kvam er den nordligste av de sju kommunene slo ble slått sammen i 1964, og ligger på nordvestsiden av Snåsavatnet.  
Kvam IL er stiftet i 1892. Kvam kirke er bygd i 1878. Også Følling kirke fra 1726 ligger innenfor Kvams gamle grenser.
Daniel Higraff

Daniel Higraff (født 19. februar 1992) er en norsk fotballdommer fra Bergen, bosatt i Stavanger. Han har vært dommer siden 2007 og representerer Brodd Fotballklubb Stavanger.
Higraff er fra sesongen 2018 oppnevnt som dommer i OBOS-ligaen etter å ha dømt i PostNord-Ligaen fra 2013-2017.
Camino-demningen

Camino-demningen er en demning med vannkraftverk (tradisjonelt elvekraftverk) i El Dorado County, i delstaten California i USA. Anlegget ligger ved en sideelv til Sacramento River, nordøst for byen Sacramento. Kraftverket har en installert produksjonskapasitet på 158 MW, fordelt på to turbiner.
Indirekte frispark

Innen fotball er indirekte frispark noe som dømmes når noen regler blir brutt. Motstanderlaget får sette ballen i spill igjen med et uhindret spark fra det stedet forseelsen inntraff. De vanligste forseelsene er offside, obstruksjon og stygg munnbruk. 
En enkel regel sier at det skal idømmes indirekte frispark når en spiller begår en forseelse uten å være i fysisk kontakt med en spiller. De to unntakene for dette er hands (direkte frispark uten fysisk kontakt mellom spillere) og obstruksjon (spiller stopper motstander bevisst ved å stille seg i løpebanen).
Det at et frispark er indirekte betyr at det ikke er tillatt å skyte ballen i mål på første berøring ved igangsetting.
Motstanderlaget må ved indirekte frispark (som ved direkte) være 9,15 meter unna ballen når sparket tas. Om dette ikke overholdes får spilleren som ikke fulgte reglementet gult kort og sparket blir tatt på nytt.
Når en spiller sparker ballen som første person etter dommeren har blåst, kan ikke den samme spilleren røre ballen igjen før en motstander eller en medspiller har rørt ballen. Om dette skjer blir det idømt indirekte frispark motsatt vei.

Retningslinjene for indirekte frispark

Et indirekte frispark tildeles motstander hvis målvakten, innenfor eget straffesparkfelt begår en av
4 forseelser :
• bruker mer enn seks sekunder når han kontrollerer ballen med hendene før han frigjør den for
spill
• berører ballen med hendene igjen etter at han har frigjort den for spill og den ikke er berørt av
annen spiller
• tar ballen med hendene etter at den med hensikt er spilt til han fra en medspiller
• tar ballen med hendene etter å ha mottatt den direkte fra et innkast tatt av en medspiller
Et indirekte frispark tildeles motstanderne hvis en spiller, etter dommerens skjønn:
• spiller på en måte som ansees som farlig
• stenger en motspiller fra å komme fram
• hindrer målvakten i å frigjøre ballen fra hendene
• begår enhver annen forseelse som ikke tidligere er nevnt i regel 12, hvor spillet stoppes for å
advare eller vise ut en spiller.
Friedrich Seyler

Bakgrunn

Friedrich Seyler var sønn av magister Friedrich Seyler (1603–1676), rektor for gymnaset i Basel og tidligere sogneprest i kantonen St. Gallen. Han ble gift i 1672 med Elisabeth Socin, datter av dommer og rådsherre i Basel samt gesandt til det franske hoff Abel Socin og Maria Hummel. De var foreldre til dr.theol. og sogneprest i Liestal Abel Seyler (1684–1767) og besteforeldre til den berømte teaterdirektøren Abel Seyler.

Kalvinistisk pastor

Han studerte filosofi og teologi ved Universität Basel fra 1656, ble magister i 1660 og ble ordinert som kalvinistisk prest i 1665. Han reiste i noen år rundt i Frankrike, Flandern, Holland og Tyskland. 
Etter at han kom tilbake til Basel var han privatlærer i teologi frem til han ble slottsprest i Blotzheim i 1669, en stilling han hadde til 1671. Han var diakon ved St. Theodorskirken i Basel 1671–1690 og ved St. Peterskirken samme sted 1690–1704. Fra 1704 til sin død var han sogneprest ved St. Peterskirken.
Han er særlig kjent for Anabaptista larvatus, et omfattende kritisk verk om anabaptisme. Den første delen av verket behandler anabaptistenes historie, tydelig inspirert av Heinrich Bullinger og Johann Heinrich Ottius. Den andre «dogmatiske del» er et forsvar for de læresetninger som anabaptistene kritiserte, sett fra et kalvinistisk ståsted. Han utgav også diverse andre skrifter og en rekke prekener har blitt trykt.
Charles Dupuy

Biografi

Hans far var også statsmann, men av noe lavere rang. Etter en periode som professor i filosofi i forskjellige franske provinser, ble han utnevnt til skoleinspektør, og dermed fikk han et praktisk bekjentskap med behovene til den franske utdanningen. I 1885 ble han en del av politikkens verdens som en opportunist fra det republikanske partiet. Han var en del av regjeringen til Alexandre Ribot fra 1892. I april 1893 dannet han et departement selv, og han ble minister for det franske interiøret, men han trakk seg fra dette embetet i slutten av november, samme år.
I mai 1894 ble han utnevnt til statsminister og innenriksminister, og han sto ved President Carnots side da Carnot ble knivstukket til døde i Lyon i juni, dette året. Han sto til valg for formannskapet, men ble beseiret, og hans regjering satt frem til januar 1895, under denne regjeringen, ble Alfred Dreyfus arrestert og fordømt (23. desember 1894) for spionasje til fordel for Tyskland. Fremdriften i Dreyfus-saken kastet sine mørke skygger over Dupuy, sammen med flere andre franske ministre.
Han var innsatt som Frankrikes fungerende president i tre kortere perioder, første gang mellom 25. juni og 27. juni 1894. Andre gang fra 16. januar til 17. januar 1895 og hans tredje presidentperiode var fra 16. februar til 18. februar 1899. Han satt som statsminister i tre perioder. Første gang fra 4. april 1893 til 3. desember 1893. Andre gang mellom 30. mai 1894 og 26. januar 1895. Og for tredje og siste gang fra 1. november 1898 til 22. juni 1899.
Operation Hardtack

Operation Hardtack I & II var en serie på 72 atomprøvesprengninger utført av USA i 1958. Hardtack I ble utført i Stillehavet ved Bikiniatollene Enewetakatollen og Johnston Atoll. 
Hardtack II ble utført senere det samme året ved Nevada Test Site samtidig som USA utførte den hemmelige Operation Argus over det sørlige Atlanterhavet i. september. Hardtack II bestod utelukkende av atmosfæriske og underjordiske tester med lav sprengkraft, og 17 ett-punkts sikkerhetstester (designtester for å kontrollere at fisjon ikke finner sted dersom bare deler av høyeksplosivladningen detonerer).
Det faktum at USA planla stans i prøvesprengningene, gjorde at amerikanske våpenlaboratorier intensiverte den teknologiske forskningen og utprøvingen av nye designløsninger. Etter avslutningen av Hardtack II, kunngjorde USA et ensidig stans i prøvesprengningene, noe som Sovjetunionen sluttet seg til i september 1961. I september 1961 gjenopptok Sovjetunionen prøøvesprengningen, og USA fulgte etter med Operation Nougat. Hardtack var etterfølgeren til Operation Plumbbob. 
Alle Hardtack I testene ble detonert fra lektere, og alle Hardtack II testene var underjordiske, med mindre annet er oppgitt:
Nasjonal front (Albania)

Nasjonal front (albansk: Balli Kombëtar) var en nasjonalistisk, republikansk og antikommunistisk organisasjon i Albania under den andre verdenskrig mellom 1942 og 1945. Organisasjonen ble ledet av den tidligere diplomaten og ministeren Mit’hat Frashëri og den tidligere parlamentarikeren Ali Këlcyra.
Nasjonal front ble etablert i november 1942, og utgjorde i begynnelsen den største motstandsstyrken mot den italienske okkupasjonsmakten. Italienerne hadde okkupert storalbanske områder som Kosovo i Jugoslavia og deler av Hellas, og tillagt dem Albania. For Nasjonal front var det avgjørende at Albania fikk beholde de storalbanske områdene etter krigen. De allierte kunne ikke garantere dette, mens tyskerne, som avløste italierne som okkupasjonsmakt høsten 1943, uttrykte seg positive. Nasjonal front begynte derfor å samarbeide med den tyske okkupasjonsmakten, og anså den kommunistiske motstandsstyrken som medløpere for Jugoslavia. Dette medførte at kommunistene kunne ta kontrollen over motstandsbevegelsen samme høst.
Mehdi Frashëri (fetter av Mit’hat Frashëri), Rexhep Mitrovica, Fiqri Dine og Ibrahim Biçakçiu fra Nasjonal front var Albanias statsministre under den tyske okkupasjonen mellom oktober 1943 og november 1944. Nasjonal front gikk gradvis i oppløsning, til dels fordi Frashëri og Këlcyra måtte lede den fra utlandet. Deler av bevegelsen deltok i kamp mot kommunistene på den tyske okkupasjonsmaktens side, noen i SS-divisjonen «Skanderbeg». I oktober 1944 erklærte en komité ledet av kommunisten Enver Hoxha seg som Albanias lovlige regjering, og den kommunistiske motstandsbevegelsen kunne ta makten i landet i november samme år.
I august 1945 ble den kommunistiske motstandsbevegelsen omdannet til Den demokratiske front, som ble eneste tillatte parti. I 1944/1945 ble mange tyske kollaboratører fra Nasjonal front rettsforfulgt og henrettet av kommunistene. Andre greide å flykte til Østerrike, USA, Australia, Sveits eller Sør-Amerika.
Livinallongo del Col di Lana

Historie

Første gangen et sted i området nevnes i skriftlige kilder, var i 1027 som Buchenstein. Dalen hørte den gang til fyrstbispedømmet Brixen og dermed til Tirol og senere Østerrike. Mellom 1897 og 1900 bygde østerrikerne festningene La Corte, Ruaz og Tra i sassi (Val Parola) i området. Under første verdenskrig ble området evakuert og sterkt krigsskadet. Blant annet ble toppen av Col di Lana sprengt i 1916. Etter Saint-Germain-traktaten i 1919 kom området til Italia og ble i 1923 lagt til provinsen Belluno.
Den 28. og 29. oktober 2007 ble det gjennomført en folkeavstemning i Livinallongo, Colle Santa Lucia og Cortina d'Ampezzo om hvorvidt området skal tilbakeføres til Syd-Tirol. Flertallet av befolkningen stemte for en gjenforening med Sør-Tirol. I Livinallongo var valgdeltagelsen på 78 % med 86 % ja-stemmer. Før tilbakeføringen kan finne sted, må det italienske parlamentet, Trentino-Sør-Tirols regionalråd og Sør-Tirols provinsråd godkjenne søknaden.